Omnibus presentes litteras inspecturis, magister Petrus, Senon., curie officialis, in Domino salutem. Notum facimus quod in nostra presentia constituti, Guillelmus, carpentarius, de Ingranna, et Dulcia, quondam filia defuncti Adæ, lormerii, recognoverunt se ad perpetuitatem vendidisse et quitavisse viris vener. decano et capitulo Senon. tres partes sextæ partis cujusdam domus lineæ sitæ in magno vico Senon., in Lormeria, ante domum lapideam quæ olim fuit, ut dicitur, Roberti de Feritate, sicut se comportat illa domus lignea a pavimento ante sito usque ad dictam domum que fuit dicti Roberti de Feritate; quæ domus lignea olim fuit, ut dicitur, patri Luciæ, et est sita in censiva capituli Senon.; et illam venditionem prædictam, ipsi Guillelmus, et uxor sua, recognoverunt se ipsis decano et capitulo ad perpetuitatem sicut prædiximus fecisse, pro quadraginta solidis tur. ipsis venditoribus quitis et jam solutis. Actum, anno Domini Mº CCº quadragesimo-nono, mense junio.